วัดท้ายตลาด (จังหวัดอุตรดิตถ์)

วัดท้ายตลาด หรือชื่อที่ชาวบ้านเรียก วัดท้ายตลาด (ชื่อเดิม วัดท่าทราย) ถนนสำราญรื่น บ้านท่าอิฐ ตำบลท่าอิฐ อำเภอเมือง  จังหวัดอุตรดิตถ์   สังกัดเขตการปกครองคณะสงฆ์ตำบลท่าเสา ตัววัดมีเนื้อที่ 19 ไร่ 1  งาน  50 ตารางวา 

ปัจจุบันวัดท้ายตลาด เป็นวัดพัฒนาตัวอย่างและวัดพัฒนาดีเด่น มี พระครูสังฆรักษ์สิน ฐิตธมฺโม เป็นเจ้าอาวาสรูปปัจจุบัน

ประวัติ 

วัดท้ายตลาด เป็นวัดที่ถูกย้ายมาสร้างขึ้นใหม่ เพราะเดิมนั้นวัดตั้งอยู่ที่บ้านท่าอิฐล่าง ติดแม่น้ำน่าน ด้านฝั่งทิศตะวันตก เดิมชื่อว่า “วัดท่าทราย” เป็นวัดเก่าแก่ที่ไม่มีหลักฐานแน่ชัดว่าสร้างในสมัยใด สืบถามจากคนเก่าแก่ที่มีอายุมาก บอกว่าวัดถูกภัยธรรมชาติ คือน้ำเซาะตลิ่งพังลงมาเรื่อย ๆ นานเข้าก็ถึงกุฏิ และศาลาการเปรียญ ท่านเจ้าอาวาส รูปแรกคือพระอุปัชฌาย์หรั่ง สุวณฺโณ จึงได้ย้ายวัดท่าทรายมาสร้างใหม่ที่ท้ายตลาดท่าเสา ห่างจากแม่น้ำน่านประมาณ 100 เมตร ประชาชนมักนิยมเรียกวัดที่ย้ายมาสร้างใหม่ว่า “วัดท้ายตลาด”  

ได้รับพระบรมราชานุญาตให้สร้างวัด  ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี  พ.ศ. 2401 มีพระบรมราชโองการพระราชทานวิสุงคามสีมา ( อุโบสถหลังก่า )  ปี พ.ศ. 2446 มีพระบรมราชโองการพระราชทานวิสุงคามสีมา ( อุโบสถหลังใหม่ )  ปี พ.ศ. 2526

ที่ดินเฉพาะบริเวณที่ตั้งวัด  มีเนื้อที่  5  ไร่  2  งาน  33  ตารางวา  โดยมีหนังสือแสดงกรรมสิทธิ์ที่ดินเป็นโฉนด  เลขที่  328  กรรมสิทธิ์ที่ดินป็นของวัด

รายนามเจ้าอาวาส ตั้งแต่รูปแรกจนถึงปัจจุบัน 

 รูปที่ 1. พระอุปัชฌาย์หรั่งสุวณฺโณ พ.ศ. 2437 ถึง พ.ศ. 2456
 รูปที่ 2. อาจารย์ เย็น อุ่นมิ้ม สัทธิวิหาริกของหลวงปู่ เป็นเจ้าอาวาสแทน
 รูปที่ 3. พระอาจารย์โด้   และได้ลาสิกขา พ.ศ. 2471
 รูปที่ 4. พระอธิการหนุน คล้ายมี พ.ศ. 2471 ถึง พ.ศ. 2473 พระอธิการหนุนลาออกจากตำแหน่ง เพราะย้ายไปอยู่ที่อื่น
 รูปที่ 5.  พระมหาแถม อตฺตโม (วิเวกจวง)  ป.ธ.3 สำนักวัดระฆังโฆสิตาราม และเริ่มตั้งสำนักเรียนมาจนถึงปัจจุบัน พระมหาแถมได้ลาสิกขา พ.ศ. 2476
 รูปที่ 6.  หลวงพ่อถม รุ่งเรืองแสง  และได้ลาสิกขา เมื่อปลายปี 2476
 รูปที่ 7.  พระอาจารย์ปลั่ง จนฺโท (จันทร์หอม) และได้ลาสิกขา พ.ศ. 2479
 รูปที่ 8.พระอาจารย์ผัน จิตฺสุตฺโต (สังข์บัวแก้ว) และได้ลาสิกขา พ.ศ. 2485
 รูปที่ 9. พระราชประสิทธิคุณ ( ทองคำ ปริสุทฺโธ) อยู่คุ้ม พ.ศ. 2486 ถึง พ.ศ. 2536
 รูปที่ 10. พระครูปิยธรรมกิจ  (สุวรรณ  กนฺตธมฺโม) แซ่ด่าน พ.ศ. 2536 ถึง พ.ศ. 2554
 รูปที่ 11. พระครูสังฆรักษ์ประจวบ  เขมธมฺโม (จีนอยู่)  พ.ศ. 2554 ถึง พ.ศ. 2557
 รูปที่ 12. พระครูสังฆรักษ์สิน  ฐิตธมฺโม (ห้องพ่วง)  พ.ศ. 2558 ถึงปัจจุบัน

อาณาเขตที่ตั้งวัด 

 ทิศเหนือ จดโรงเรียนเทศบาลวัดท้ายตลาด (กวีธรรมสาร)
 ทิศใต้ จดบ้านคุณเพ็ญศรี สุขเสริมศาล
 ทิศตะวันออก จดถนนสำราญรื่น, แม่น้ำน่าน
 ทิศตะวันตก จดที่รถไฟ

พื้นที่ตั้งของวัดมีลักษณะเป็นพื้นที่ราบอยู่ติดกับชุมชนนอกจากนี้มีโรงเรียนเทศบาลวัดท้ายตลาด (กวีธรรมสาร) ตั้งอยู่ในที่ดินของวัด เนื้อที่ 6ไร่ 3 งาน 20 ตารางวา และสถานีอนามัยมีเนื้อที่ 2 ไร่

ที่กัลปนาวัด มี 3 แปลงรวมเนื้อที่ทั้งสิ้น 16 ไร่ 3 งาน 189 ตารางวา คือ แปลงที่ 1 ตั้งอยู่ที่ตำบลท่าอิฐ อำเภอเมือง จังหวัดอุตรดิตถ์ มีเนื้อที่ 8ไร่ 48ตารางวาหนังสือกรรมสิทธิ์ที่ดินเป็นของ นายเป้า พุทธรักษ์ขิต เลขที่ 9935 แปลงที่ 2 ตั้งอยู่ที่ตำบลท่าอิฐ อำเภอเมือง จังหวัดอุตรดิตถ์ มีเนื้อที่ 5 ไร่ 72ตารางวาหนังสือกรรมสิทธิ์ที่ดินเป็นของ นายเป้า พุทธรักษ์ขิต เลขที่ 9936 และแปลงที่ 3 ตั้งอยู่ที่ตำบลท่าเสา อำเภอเมือง จังหวัดอุตรดิตถ์ มีเนื้อที่ 3 ไร่ 3 วา 9 ตารางวา หนังสือกรรมสิทธิ์ที่ดินเป็นของ นางมัชฌิมา เดชวรรณธนะ เลขที่ 9925 (ใช้จัดประโยชน์สงเคราะห์ เป็นที่อยู่อาศัยของประชาชน)

ศาสนสถาน-ถาวรวัตถุ 

 อุโบสถ สร้างเมื่อวันที่ 3 ธันวาคม พ.ศ. 2524  กว้าง 40 เมตรยาว 80 เมตร พระประธานในอุโบสถ หน้าตักกว้าง 69 นิ้ว สูง 99 นิ้ว (ชาวบ้านเรียกว่าหลวงพ่อเพชรจิรกิตติคุณ) มีพระโมคคัลลานะ ในพระอุโบสถ 2 องค์ สูง 74 นิ้ว
 วิหารพระพุทธชินราชจำลอง ภายในประดิษฐานพระพุทธชินราชจำลอง หน้าตักกว้าง  59  นิ้ว  พระโมคคัลลานะ ในพระอุโบสถ 2 องค์ สูง 120 นิ้ว
 ศาลาการเปรียญ กว้าง 40 เมตร ยาว 80 เมตร สร้างเมื่อ พ.ศ. 2444
 วิหารประดิษฐานหลวงปู่อุปัชฌาย์หรั่ง สุวณฺโณ  (อดีตเจ้าอาวาสรูปแรก) ลักษณะทรงไทยประยุกต์ ยกพื้นมีบันได พื้นปูหินอ่อน หลังคาจัตุรมุข กว้าง 8 เมตร ยาว 12 เมตร 
 กุฏิสงฆ์ (สำนักงานสงฆ์จังหวัด อาคารกึ่งไม้ ลักษณะไทยประยุกต์  2 ชั้น กว้าง 8 เมตร ยาว 15 เมตร จำนวน 1 หลัง โรงเรียนพระปริยัติธรรม จำนวน 1 หลัง
 ศาลาพระราชประสิทธิคุณ (ทองคำ ปริสุทฺโธ)  ทรงไทยประยุกต์ พื้นคอนกรีตหลังคามุงกระเบื้อง กว้าง 15 เมตร ยาม 18 เมตร
 โรงเรียนพระปริยัติธรรม จำนวน 1 หลัง กว้าง  5 เมตร ยาว 15 เมตร 
 ศาลาเอนกประสงค์ กว้าง 10 เมตร ยาว 20 เมตร  ครึ่งตึกครึ่งไม้ 2 ชั้น
 ศาลาเทียมจันทร์ เหมาะประสิทธิ์ ลักษณะทรงไทย พื้นปูกระเบื้อง กว้าง 10 เมตร ยาว 15 เมตร 
 กุฏิกรรมฐานหลังเดี่ยว กว้าง 4 เมตร ยาว จำนวน 10 หลัง 
 กุฏิแถว 10 ห้อง  จำนวน  1 หลัง

อ้างอิง

ดูเพิ่ม 
 วัดธรรมาธิปไตย

แหล่งข้อมูลอื่น 

ท้ายตลาด
ท้ายตลาด